Syif Malam Raya

Syif Malam Raya ialah sebuah filem komedi seram Malaysia 2020 arahan Abdul Razak Mohaideen dengan skrip oleh beliau sendiri bersama-sama Amiruddin Azizi, Senibayan dan Azhari Zain. Ia dibintangi oleh kumpulan Zero. Filem ini ditayangkan pada 21 Mei 2020 di Astro First.

Sinopsis
Mengisahkan tentang empat rakan yang mengalami kejadian aneh ketika mereka dalam perjalanan pulang ke kampung pada malam raya. Zaid (Atu Zero) dan Hisyam (Sharif Zero) menumpangkan Mera (Reen Rahim) serta Yoh (Yoe Parey) dalam perjalanan menghantar mayat ke Ipoh. Keadaan menjadi kecoh setibanya mereka di Kampung Batu Berapit yang gempar dengan kemunculan ‘pocong’.

Pelakon
 Zero:
 Atu Zero sebagai Zaid
 Sharif Zero sebagai Hisham
 Syaiful Zero sebagai Leman
 Reen Rahim sebagai Mera
 Yoe Parey	sebagai	Yoh
 Syahmi Sazli sebagai Syahmi 
 Asif Suhaimi sebagai Asif
 Azlee Senario sebagai Tok Said
 Ropie sebagai Pak Mid Bomoh
 Danial Zaini sebagai Majid 
 Saiful Apek sebagai Encik Khairul
 Sheila Mambo sebagai Mak Kiah
 Emelda Rosmila sebagai Kak Leha
 Nadia Brian sebagai Halimah
 Lia Natalia sebagai Siti

Penerbitan
Filem ini diarahkan oleh Abdul Razak Mohaideen, ia menjadi filem pertamanya dalam tempoh 2 tahun sejak Badang. Beliau turut menulis skrip filem bersama-sama dengan Amiruddin Azizi, Senibayan dan Azhari Zain. Syif Malam Raya menandakan penampilan sulung selebriti YouTube – Syahmi Sazli, Asif Suhaimi dan Yoe Parey di layar lebar.

Keluaran
Syif Malam Raya dikeluarkan pada 21 Mei 2020 di Astro First. Treler rasmi filem ini dikeluarkan dua bulan sebelumnya, iaitu pada 16 Mac 2020 di saluran YouTube United Studios.

Pecah panggung
Filem ini berjaya meraih kutipan pecah panggung sebanyak RM1.6 juta pada hari keempat tayangannya. Menjelang hari ke-10 tayangannya, filem ini berjaya meraih kutipan sebanyak RM3 juta.

Ulasan kritis
Syif Malam Raya menerima ulasan positif daripada pengkritik filem. Portal filem Kakimuvee berkata: "Secara keseluruhannya, Syif Malam Raya tidaklah gagal seteruknya, meskipun terdapat banyak kekurangan dari segi cerita, lakonan dan konsep itu sendiri, Profesor Madya Dato’ Dr A. Razak Mohaideen masih menjaga konti dan teknikal filem agar nampak kemas dan tidak berterabur [...] sebuah filem yang lebih berkualiti dan diingati biarpun berkonsepkan seram komedi".

Rujukan

Pautan luar


Kategori:Filem 2020
Kategori:Filem Malaysia tahun 2020
Kategori:Filem seram Malaysia
Kategori:Filem komedi Malaysia
Kategori:Filem arahan A. Razak Mohaideen